วันนี้ได้โอกาสมาลองร้านใหม่ ร้านบะหมี่ปูสว่าง หัวลำโพง ร้านนี้อยู่ใน Food Republic ชั้น 4 Siam Center หน้าร้านเป็นบูธขนาด 1 คูหา ในบูธมีทั้งหม้อต้ม วัตถุดิบ ชาม เครื่องปรุงสำหรับบะหมี่เกี๊ยวกุ้งอร่อยๆ เมนูมีไม่มากและติดไว้ชัดเจน อาหารที่ได้ชิมวันนี้เป็น เกี๊ยวกุ้งน้ำ หมูแดง ปู 65฿ ตอนยกมาได้กลิ่นหอมกระเทียมเจียวกับน้ำซุปหอมเตะจมูก ชอบเกี๊ยวกุ้งมากๆ เกี๊ยวกุ้งเนื้อแน่นมากจนใช้ช้อนตัดแทบไม่เข้า หมูแดงก็เนื้อนิ่มไม่แข็ง เนื้อปูชิ้นเล็กธรรมดา น้ำซุปได้รสนํ้าต้มกระดูกกระเทียมเจียว ซดนํ้าหมดไปเมื่อไหร่ไม่รู้ตัว ใครชอบเกี๊ยวกุ้งเนื้อแน่น น้ำซุปรสหอมกลมกล่อมเชิญร้านนี้เลยครับ